Eestlaste kratindust tähelepanelikult jälginud Saksamaa paari Aljona Savtšenko - Robin Szolkowy fännklubi tõmbas lapskratid haneks. Pärast oma lemmikduo suurepärast lühikava (74,12 punktiga on Savtšenko - Szolkowy võistluste liidrid) visati kõigepealt jääle paar väikest kingitust. Kui kratid need oli ära korjanud ja pessa naasnud, anti turmtuld ning külvati eilne sünnipäevalaps  Savtšenko ja tema paariline kingitustega üle.